Document ID: 32010D0609

SKLEP EUPOL RD CONGO/1/2010 POLITIČNEGA IN VARNOSTNEGA ODBORA
z dne 8. oktobra 2010
o imenovanju vodje misije EUPOL RD Congo
(2010/609/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 38 Pogodbe,
ob upoštevanju Sklepa Sveta 2010/576/SZVP z dne 23. septembra 2010 o policijski misiji Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo) (1) in zlasti člena 10(1) Sklepa,
ob upoštevanju naslednjega:
(1)
Na podlagi člena 10(1) Sklepa 2010/576/SZVP je Politični in varnostni odbor pooblaščen, da v skladu s členom 38 Pogodbe sprejema ustrezne odločitve glede političnega nadzora in strateškega vodenja misije EUPOL RD Congo, vključno zlasti s sklepom o imenovanju vodje misije.
(2)
Visoki predstavnik Unije za zunanje zadeve in varnostno politiko je predlagal, da se za vodjo misije z učinkom od 1. oktobra 2010 imenuje glavni načelnik Jean-Paul RIKIR -
SPREJEL NASLEDNJI SKLEP:
Člen 1
Glavni načelnik Jean-Paul RIKIR se z učinkom od 1. oktobra 2010 imenuje za vodjo policijske misije Evropske unije na področju reforme varnostnega sektorja (RVS) in njegove povezave s pravosodjem v Demokratični republiki Kongo (EUPOL RD Congo).
Člen 2
Ta sklep začne veljati na dan sprejetja.
Uporablja se do zaključka mandata EUPOL RD Congo.
V Bruslju, 8. oktobra 2010

Labels: 18
9
5
15